钦定古今图书集成/明伦汇编/氏族典/第267卷 > 王陟
## 钦定古今图书集成/明伦汇编/氏族典/第267卷 > 王陟

按《宋史乔维岳传》：“王陟，潞州上党人。淳化三年，举进
士，补岚州团练推官。至道初，李择言荐为著作佐郎，
知开封府录事参军，以谨干闻。咸平初，迁太常博士，
出为河东转运使。五年，判三司盐铁勾院。初，上以京
府之旧，颇隆眷遇，将加擢用，会有言其在贡部，举子
有纳贿成名者，恃恩宠，希显要，僦大第以居，事遂寝。”
六年，卒。